Elelo lodoolopa yaSwakopmund ola yandja omadu koshipupudilo shoIUM, noshipupudilo shoWelwitchia Health Training Centre opo idule oku tunga oiputudilo modoolopa omo.
Omunambelewawiliki melelo lamuni waSwakop Archie Benjamen okwa hokolola ta ti muni ota lalakanene okukala a eta omayakulo popepi noshiwana.
Okwa ti ova kala noku mona omayele oku dilila moshiwana sha hala oipupudilo yopombada ngaashi IUM, UNAM nosho tuu oipupudilo ikwao. Onghee ova kufa etokolo opo va landife po omadu aa kondado ili pedu.
Okwa didilikwa modolopa yaSwakop muna ovanhu vahapu have lihongele komaumbo shaashi kape na sha oipupudilo yokukala tai yandje eetundi kovanhu, onghee ovanhu vamwe ove li shangifa koipupudilo yayooloka yo moshilongo, no veli tave li hongele ashike komaumbo. Eshi osha kala eshongo linene kovakalimo ava shaashi oha shi va pula opo vaye kondje yodoolopa ngeenge va pumbwa omayakulo oipupudilo yopombada. Benjamen okwa ti mopaife ngaha modoolopa yaSwakopmund ota mu tungwa oshipupudilo sho ku lihongele oupangi noimaifano makwao ena sha nouhaku. “IUM ota i ka tunga ongulumambo, nongulu yomapekapeko opaunongononi. Onghee paife ovakalimo vodoolopa yetu yaSwakopmund ita va ka enda vali eendjiladiledile va uka koWalvis Bay ile koWindhoek tava ka konga omayakulo,” Benjamen ta ti.
Okwa ti ovanhu aveshe ava vena ehalo loku eta omayakulo modoolopa yaSwakop ova manguluka opo ve u ye vakundafane kombelewa ya muni Swakopmund.
Okwa kunghulila oshiwana opo shi twikile noku liufa komilandu doCovid-19 efimbo keshe. –BBC
umb_Latn tso_Latn umb_Latn umb_Latn tso_Latn hau_Latn